Diari Oficial de la Generalitat Valenciana


Sumari del DOGV 6059, del 17-07-2009 (2009/8147)

Notificació del laude emés per la Junta Arbitral de Transports de València a Jonustyl 2005, SL. Expedient número V-277/2008.
----------------------------------------------------------------------------------------------------------------------------

### Dades del document

Número de DOGV
:   6059

Data del DOGV
:   17-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8147


Data del document
:   01-07-2009

Organisme emissor
:   Conselleria d'Infraestructures i Transport

Tipus de document
:   Edicte

Notificació del laude emés per la Junta Arbitral de Transports de València a Jonustyl 2005, SL. Expedient número V-277/2008. [2009/8147]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Jonustyl 2005, SL, que s'ha dictat laude en l'expedient de referència i atés que no ha sigut possible la notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'esmenta tot seguit:  
«Tribunal: president: Ramón Escrig Moreno. Vocals: Aurora Costa Vicente. Palmira Martínez Ferri, que en justifica l'absència. Secretària vocal: Amparo Peris Catalá. Parts: Reclamant: Gefco España, SA, representada per Juan María Valdés Martín. Reclamat: Jonustyl 2005, SL, que no compareix a l'acte de vista.  
València, 25 de juny de 2009 i a les 17.05 hores es constituïx la Junta Arbitral de Transports pels membres esmentats al marge i amb l'assistència de les parts per a resoldre l'expedient V-277/08 i es realitza la vista oral respecte de la reclamació següent: impagament de ports. Incompareixença del demandat.   
Iniciada la vista oral pel president es comprova la identitat de la part compareixent i la qualitat amb la qual intervé. S'informa que davant de la reiterada impossibilitat de citació i de notificació realitzada a través de Correus i de la policia local, es va publicar en el tauler d'anuncis de l'Ajuntament d'Aldaia (València) ja que és l'últim domicili social conegut.  
En compliment d'este tràmit consta en l'expedient un certificat expedit per la funcionària de l'ajuntament en què manifesta la impossibilitat de citació a través de la policia local que, personada en el domicili de la mercantil Jonustyl 2005, SL, no va ser possible el lliurament de la notificació i citació, per la qual cosa es va exposar en el tauler d'edictes durant els dies del 19.05.2009 al 01.06.2009.  
Concedida la paraula a la reclamant basa la demanda en els següents  
Antecedents de fet  
1. Es ratifica en tots els motius de la demanda i manifesta que, com a conseqüència de les relacions comercials que hi ha entre les parts, la reclamant va realitzar, per compte de la reclamada, diversos transports que queden especificats en el text de les factures adjuntes a la demanda. Conclosos estos es van presentar al cobrament les factures 2025O43125 de 30.04.2008 per un import de 15,89 euros; la número 8300J10983 de 30.04.08 per un import de 458,83 euros; la número 2435M61139 de 31.05.2008 per un import de 85,87 euros; la número 0673G36384 de 31.05.2008 per un import de 306,16 euros; la número 3257Q51932 de 28.06.2008 per un import de 14,77 euros, i la número 2497B71968 de 28.06.2008 per un import de 561,07 euros, segons està acreditat amb els documents adjunts a la demanda.   
Sol·licita que, amb el reconeixement previ del seu dret, es condemne la reclamada al pagament de la quantitat de 1.442,59 euros pels transports realitzats.  
Són d'aplicació els següents  
Fonaments jurídics  
1. La competència territorial de la Junta de la qual no hi ha al·legacions la determinen els articles 6 i 7.2 del Reglament de la LOTT (RD 1211/90).   
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, segons la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha l'acord esmentat de sotmetiment a l'arbitratge de les juntes sempre que la quantia de la controvèrsia no passe de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat." No consta en l'expedient que s'haja fet cap manifestació en el sentit preceptuat.   
3. Atesa l'absència de la vocal representant d'empreses carregadores que va excusar-ne l'assistència, el present laude es dicta de conformitat amb la previsió continguda en l'apartat 7 de l'article 9 del ja esmentat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la Junta, amb excepció del president, no impedirà que es dicte el laude".  
4. De les manifestacions realitzades en la vista es desprén que, efectivament, els ports que són reclamats en esta demanda i la factura dels quals hi consta adjunta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat dels seus membres, dicta el laude següent:  
Estimar la demanda interposada per GEFCO España, SA, representada pel Sr. Juan Maria Valdés Martín contra Jonustyl 2005, SL, per haver quedat acreditat que es realitzaren els transports demandats, la qual cosa dóna dret de cobrament a la reclamant.  
Per tot això Jonustyl 2005, SL, haurà d'abonar a Gefco España, SA, la quantitat de mil quatre-cents quaranta-dos euros amb cinquanta-nou cèntims (1.442,59 euros).  
Contra esta decisió, cal únicament acció d'anul·lació davant l'Audiència Provincial de València, que haurà de presentar-se dins dels dos mesos següents al de la notificació del laude per les causes específiques previstes en la Llei 60/2003, de 23 de desembre, d'Arbitratge, i d'acord amb el procediment previst en la llei esmentada, o d'aclariment davant la Junta Arbitral de Transports de València, dins dels deu dies següents al de la notificació d'este.  
Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes.»  
Els terminis esmentats dels recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
València, 1 de juliol de 2009.- El president de la Junta Arbitral de Transports de València: Ramón Escrig Moreno.